Page:King Alfred's Old English Version of Boethius' De Consolatione Philosophiae.djvu/51

 HEADINGS OF CHAPTERS

-♦♦-

I. Ærest hu Gotan gewunnon Romana rice, ⁊ hu Boetius hi wolde eft berædan, ⁊ Ðeodric þa ꝥ anfunde, ⁊ hine het on carcerne gebringan.

II. Hu Boetius on þam carcerne his sar seofiende wæs.

III. Hu se Wisdom com to Boetie ærest inne on þā carcerne, ⁊ hine ongan frefrian.

IV. Hu Boetius hine singende gebæd, ⁊ his earfoðu to Gode mænde.

V. Hu se Wisdom hine eft rete ⁊ rihte mid his andsworum.

VI. Hu he him rehte bispell bi þære sunnan ⁊ bi oðrum tunglum ⁊ be wolcnum.

VII. Hu se Wisdom sæde þā Mode ꝥ him naht swiðor nære þonne hit forloren hæfde þa woruldsælda þe hit ær to gewunod hæfde; ⁊ sæde him bispell hu he hit macian sceolde gif he heora þegen beon sceolde; ⁊ be þæs scipes segele, ⁊ hu his gódena weorca ealra wolde her on worulde habban lean.

VIII. Hu ꝥ Mod andsworede þære Gesceadwisnesse, ⁊ sæde ꝥ hit hit æghwonan ongeate scyldig; eac sæde ꝥ hit wære ofseten mid ðæs laþes sare, ꝥ hit ne mihte him geandsworian. Þa cwæð se Wisdom: ꝥ is nu git þinre unrihtwisnesse ꝥ ðu eart fulneah forþoht; ; tele nu þa gesælþa wið þam sorgum.

IX. Ða ongan se Wisdom eft secgan bispell be þære sunnan, hu heo oferliht ealle oþre steoran, ⁊ geþiostraþ mid hire leohte; ⁊ hu þone smyltan sæ þæs windes yst...